**NACRT ODLUKE**

o . izmjenama i dopunama odluke o komunalnom redu

**Obrazloženje**

Općina Đulovac je u veljači 2019. donijela Odluku o komunalnom redu kojom je propisan način uređenja i korištenja površina javne namjene i zemljišta u vlasništvu Općine Đulovac , uvjeti korištenja javnih parkirališta i drugih površina javne namjene za parkiranje vozila, održavanje čistoće i čuvanje površina javne namjene, prikupljanje, odvoz i postupanje s prikupljenim komunalnim otpadom, uklanjanju snijega i leda, sanitarno – komunalne mjere, uklanjanju protupravno postavljenih predmeta, mjere za provođenje komunalnog reda te kazne za učinjene prekršaje.

Prema odredbi članka 104. Zakona o komunalnom gospodarstvu, odlukom o komunalnom redu mora se osigurati mogućnost korištenja površina javne namjene na način koji omogućava kretanje osoba s posebnim potrebama.

Kako važeća Odluka o komunalnom redu Općine Đulovac ne sadrži izričite odredbe kojima bi se osigurala navedena mogućnost, predlaže se 1. izmjena i dopuna navedene Odluke radi usklađenja sa Zakonom o komunalnom gospodarstvu.

Osim toga prijedlogom nove Odluke o komunalnom redu detaljnije je propisan način uređenja i korištenja površina javne namjene i zemljišta u vlasništvu Općine Đulovac , uvjeti korištenja javnih parkirališta i drugih površina javne namjene za parkiranje vozila, održavanje čistoće i čuvanje površina javne namjene, prikupljanje, odvoz i postupanje s prikupljenim komunalnim otpadom, uklanjanju snijega i leda, sanitarno – komunalne mjere, uklanjanju protupravno postavljenih predmeta, mjere za provođenje komunalnog reda te prekršajne mjere sa kaznama iskazanim u eurima.

Nacrt ove Odluke stavlja se na savjetovanje sa javnošću u periodu od 21. srpnja 2025 do 31. srpnja 2025.g.

Po završetku javnog savjetovanja Općina Đulovac će objaviti sve zaprimljene primjedbe i komentare kao i izvještaj o rezultatima savjetovanja.



REPUBLIKA HRVATSKA

BJELOVARSKO – BILOGORSKA ŽUPANIJA

OPĆINA ĐULOVAC

Općinsko vijeće

Na temelju članka 104. stavka 1. Zakona o komunalnom gospodarstvu ("Narodne novine" broj 68/18 ,110/18, 32/20 I 145/24 ) i članka 41. Statuta Općine Đulovac ( „Službeni glasnik Općine Đulovac br.2/2021 i 8/2022-statutarna odluka o izmjeni i dopuni Statuta Općine Đulovac) Općinsko vijeće Općine Đulovac na svojoj 2. sjednici održanoj \_\_\_\_\_\_\_\_ 2025.donosi

**ODLUKU  
O KOMUNALNOM REDU**

**I. OPĆE ODREDBE**

Članak 1.

Odlukom o komunalnom redu (u daljnjem tekstu: odluka) propisuje se komunalni red na području Općine Đulovac, mjere za njegovu provedbu i kazne za prekršaje počinjene nepridržavanjem istih.

Komunalni red propisan ovom odlukom obvezan je za sve pravne i fizičke osobe, ako zakonom i drugim propisima nije drugačije određeno.

Članak 2.

Ovom odlukom osobito se uređuje:

1. uređenje naselja

2. način korištenja i uređenja površina javne namjene i zemljišta u vlasništvu Općine Đulovac (u daljnjem tekstu: Općina) za gospodarske i druge svrhe

3. uvjeti korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila

4. održavanje čistoće i čuvanje površina javne namjene te uklanjanje snijega i leda s istih

5. sakupljanje, odvoz i postupanje sa skupljenim komunalnim otpadom

6. uklanjanje protupravno postavljenih predmeta mjere za provedbu komunalnog reda i

7. prekršajne odredbe.

Članak 3.

Pod površinom javne namjene iz članka 2. stavka 1. podstavka 2. ove Odluke smatra se svaka površina čije je korištenje namijenjeno svima i pod jednakim uvjetima, te se ista mora postavljati na način koji omogućava kretanje osoba s posebnim potrebama, ako je to moguće.

Pod površinama iz stavka 1. ovog članka, u smislu ove odluke podrazumijevaju se:

**1. Javne zelene površine**: općinski parkovi, park šume, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, drugi oblici vrtnog i parkovnog oblikovanja koji nisu proglašeni zaštićenim dijelovima prirode, javni sportski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl. , javni objekti i slične površine koje su uređene i koriste se kao javne zelene površine,

**2. Javne prometne površine na kojima nije dopušten promet motornim vozilima**: trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.

**3. Javne prometne površine:** nerazvrstane ceste te dijelovi javnih cesta koje prolaze kroz naselje, kad se ti dijelovi cesta ne održavaju kao javne ceste prema posebnom zakonu, javna parkirališta, stajališta javnog prijevoza i slične površine koje se koriste za promet po bilo kojoj osnovi,

**4. Ostale javne površine:** površine javnih tržnica na malo, površine na kojima se prodaje roba na štandovima i klupama izvan tržnica na malo i slični prostori, otvoreni kanali za oborinsku odvodnju i sl.

Na površinama javne namjene iz čl 3. ove Odluke osigurati će se mogućnost korištenja površina javne namjene na način koji omogućava kretanje osoba s posebnim potrebama u skladu s mogućnostima.

**II. UREĐENJE NASELJA**

Članak 4.

Naselja na području Općine moraju biti označena natpisnim pločama s imenima naselja, ulice i trgovi natpisnim pločama s imenima ulica i trgova, a zgrade obilježene brojem.

Natpisnim pločama s imenima mogu biti označeni i pojedini dijelovi naselja, parkovi i mostovi.

Natpisne ploče obvezno sadrže grb Općine .

O postavljanju i održavanju natpisnih ploča brine Jedinstveni upravni odjel.

Kućnim brojem zgrade su dužni obilježiti vlasnici.

Naselja, ulice, trgovi i zgrade označavaju se i obilježavaju na način propisan posebnim zakonom.

Članak 5.

Javne prometne površine i njima slične površine na javnim zelenim površinama i ostalim površinama javne namjene moraju biti opremljene sustavom javne rasvjete.

Javna rasvjeta mora biti izvedena u skladu sa suvremenom svjetlosnom tehnikom uvažavajući načelo energetske učinkovitosti te mora biti funkcionalna i estetski oblikovana.

Pri postavljanju javne rasvjete mora se voditi računa o prostorno-urbanističkoj vrijednosti i značenju te izgledu pojedinih dijelova Općine , pojedinih površina javne namjene i njihovoj namjeni kao i potrebama prometa i građana.

Opremu i uređaje javne rasvjete mora redovito održavati u stanju funkcionalne sposobnosti i ispravnosti (prati, ličiti, mijenjati dotrajale i oštećene dijelove, žarulje i slično) pravna ili fizička osoba kojoj je Općina povjerio poslove održavanja javne rasvjete.

Javna rasvjeta, u pravilu mora svijetliti cijelu noć uz uvažavanje provedbi mjera uštede električne energije.

Članak 6.

Naselja na području općine moraju biti uređena.

Pod uređenjem naselja osobito se smatra:

1. uređenje i održavanje pročelja, izloga i reklama na njima, okućnica, vrtova i dvorišta općine i općine u vlasništvu fizičkih i pravnih osoba i sličnih površina koje su vidljive s površina javne namjene

2. način i uvjeti za postavljanje tendi, reklama, plakata, spomen ploča na građevinama i druge urbane opreme te klimatizacijskih uređaja, dimovodnih, zajedničkih antenskih sustava i drugih uređaja na zgradama koji se prema posebnim propisima grade bez građevinske dozvole i glavnog projekta te hidranata,

3. uređenje i održavanje površina javnih tržnica na malo, prodaja robe na štandovima i klupama izvan tržnica na malo, uređenje i održavanje kolodvora i drugih stajališta, javnih rekreacijskih i sportskih prostora, dječjih igrališta, prigodno uređenje naselja držanje životinja i sl.

**1. Uređenje i održavanje pročelja, okućnica, vrtova, dvorišta zgrada i ograda u vlasništvu fizičkih i pravnih osoba i sličnih površina koje su vidljive s površina javne namjene**

Članak 7.

Vlasnici zgrada su dužni redovito održavati vanjske dijelove zgrada (pročelja, balkone, terase, lođe, ulazna vrata, prozore, prozorske otvore, žljebove, krovove i druge vanjske elemente ili uređaje), a naročito kad zbog oštećenja i dotrajalosti ometaju korištenje površina javne namjene, narušavaju opći izgled ulice ili naselja i sl.

Nije dopušteno djelomično uređivanje pročelja višestambenih objekata.

U slučaju da višestambeni objekt ima više zasebnih ulaza dozvoljeno je uređivanje pročelja za stanove koji pripadaju istom ulazu.

Vlasnicima stambenih i poslovnih objekata preporuča se postaviti odgovarajuće posude sa sezonskim cvijećem ili trajnicama na prozore i ograde balkona i lođa zgrada, na način da se ne ugrožava sigurnost prolaznika i imovine.

Kada je zbog neodržavanja vanjskih dijelova zgrade došlo do oštećenja pročelja ili pokrova koji nisu nosiva konstrukcija, a zbog kojih postoji opasnost za život i zdravlje ljudi, jedinstveni upravni odjel pokreće postupak i donosi rješenje o otklanjanju oštećenja.

Članak 8.

Napuštene, devastirane i ruševne zgrade vlasnici su dužni ukloniti, a česticu uz površinu javne namjene ograditi.

Kada se utvrdi da se radi o ruševini zgrade i kada se utvrdi vlasnik zemljišta ili nositelj prava građenja, pokreće se upravni postupak i donosi rješenje o uklanjanju.

Komunalni redar ne pokreće postupak i ne donosi rješenje kada se radi o ruševini zgrade koja je upisana u Registar kulturnih dobara Republike Hrvatske, koja se nalazi u zaštićenoj Kulturno povijesnoj cjelini upisanoj u taj Registar ili koja se nalazi na arheološkom nalazištu.

Članak 9.

Na prozorima, vratima, terasama, balkonima, lođama, ogradama i dugim vanjskim dijelovima zgrade koji su okrenuti prema površini javne namjene nije dozvoljeno vješati ili izlagati rublje, posteljinu, sagove, krpe i druge predmete kojima se nagrđuje vanjski izgled zgrade.

Nije dozvoljeno istresati krpe, sagove i slično, bacati otpad, ocjeđivati vodu ili na drugi način onečišćavati površinu javne namjene.

Zabranjeno je mehanički oštećivati ili uništavati pročelja zgrada, crtati ili po njima ispisivati razne poruke, obavijesti i slično ili ih na drugi način prljati ili nagrđivati.

Članak 10.

Napuštene, devastirane i ruševne zgrade vlasnici su dužni ukloniti, a česticu uz površinu javne namjene ograditi.

Kada se utvrdi da se radi o ruševini zgrade i kada se utvrdi vlasnik zemljišta ili nositelj prava građenja, pokreće se upravni postupak i donosi rješenje o uklanjanju.

Komunalni redar ne pokreće postupak i ne donosi rješenje kada se radi o ruševini zgrade koja je upisana u Registar kulturnih dobara Republike Hrvatske, koja se nalazi u zaštićenoj Kulturno povijesnoj cjelini upisanoj u taj Registar ili koja se nalazi na arheološkom nalazištu.

Članak 11.

Vlasnici ili korisnici zgrada i neizgrađenog građevinskog zemljišta dužni su održavati okućnice, predvrtove, vrtove, dvorišta zgrada, neizgrađeno građevinsko zemljište i druge površine uz površinu javne namjene, urednim i čistim.

Okućnice, vrtovi, neizgrađeno građevinsko zemljište i druge površine moraju se koristiti sukladno njihovoj namjeni i na način da s njih ne dolaze nikakve štetne imisije na površine javne namjene, susjedne zgrade, komunalne objekte i uređaje.

Lišće, plodove i grane koji s nasada s površina iz stavka 1. ovog članka padnu na javno prometnu površinu, vlasnici odnosno korisnici dužni su odmah ukloniti i površinu očistiti, a sakupljeni bio otpad odložiti u za to posebno označene vreće koje besplatno osigurava pružatelj javne usluge prikupljanja miješanog komunalnog otpada i biorazgradivog komunalnog otpada.

Nije dozvoljeno odlaganje miješanog komunalnog i drugog otpada, a posebice starih automobila, starih električnih i drugih aparata i predmeta iz kućanstva te spaljivanje svih otpadnih tvari na prostorima okućnica, predvrtova, dvorišta zgrada i drugih površina koje su uz površine javne namjene.

Članak 12.

Ograde uz površine javne namjene moraju se postavljati na način da ne ometaju korištenje površina javne namjene, da ne predstavljaju opasnost za sigurnost i imovinu ljudi te da se vizualno uklapaju u okolni izgled. Ograde uz površine javne namjene vlasnici moraju redovito održavati.

Vlasnici ograda od ukrasne živice ili drugog ukrasnog bilja, kada se one nalaze uz javne prometne površine, dužni su prije započinjanja radova na orezivanju propisno označiti mjesto

izvođenja radova te poduzeti sve mjere kako bi se za vrijeme izvođenja radova zaštitila imovina i ljudi.

Vlasnici su dužni nakon završetka radova na orezivanju površinu javne namjene odmah očistiti.

Ograde od ukrasne živice i drveće uz tramvajske pruge i javne prometne površine moraju se redovito održavati i orezivati tako da ne prelaze preko regulacijske linije na javnu prometnu površinu, ne zaklanjaju preglednost, ne ometaju normalno kretanje pješaka i prometovanje vozila, te da ne zaklanjaju prometnu i svjetlosnu signalizaciju, rasvjetu ili zračne vodove.

Članak 13.

Radi zaštite, javne zelene površine ispred građevine mogu se ograditi metalnim stupčićima, žardinjerama s cvijećem ili ukrasnom živicom na mjestima gdje neće ometati normalno kretanje pješaka, prometovanje vozila i neće smanjivati trokut preglednosti.

Odobrenje za ograđivanje javnih zelenih površina, vlasniku građevine ispred koje se traži ograđivanje, izdaje JUO.

Članak 14.

Radi otklanjanja štetnih utjecaja za život i zdravlje ljudi, vlasnici, odnosno korisnici okućnica, predvrtova i vrtova, neizgrađenog građevnog zemljišta te obrađenog ili neobrađenog poljoprivrednog zemljišta na području općine , dužni su s takvih površina kontinuirano uklanjati i uništavati ambroziju i druge štetne biljke.

U slučaju ne izvršavanja obveze iz prethodnog stavka, obvezu uklanjanja ambrozije i drugih štetnih biljaka, vlasnicima, posjednicima i korisnicima će naložiti službena osoba- komunalni redar odnosno JUO.

**2. Postavljanje tendi, reklama, plakata, spomen ploča na građevinama i druge urbane opreme te klimatizacijskih i dimovodnih uređaja, zajedničkih antenskih sustava i drugih uređaja na zgradama koji se prema posebnim propisima grade bez građevinske dozvole i glavnog projekta, uređenje izloga i izložbenih ormarića te postavljanje hidranata**

**2.1. Postavljanje tendi, reklama, plakata, klimatizacijskih i dimovodnih uređaja i zajedničkih antenskih sustava**

Članak 15.

Na zgrade i druge građevine i pripadajuće okućnice u vlasništvu fizičkih i pravnih osoba, u dijelu koji je vidljiv s površina javne namjene dozvoljeno je postavljanje tendi, reklama, klimatizacijskih uređaja, dimovodnih instalacija, zajedničkih antenskih sustava, drugih uređaja na tim građevinama koji se prema posebnim propisima grade bez građevinske dozvole i glavnog projekta.

Uvjete i način postavljanja opreme i uređaja iz prethodnog stavka, propisat će posebnim aktom Općinsko Vijeće Općine Đulovac..

**2.2. Spomenici, spomen ploče, skulpture i slični objekti**

Članak 16.

Na području općine Đulovac na objekte, površine javne namjene i druge prostore dopušteno je postavljati spomenike, spomen ploče, skulpture i slične predmete (nastavno: spomenici),

**2.3. Komunalna i urbana oprema i uređaji**

Članak 17.

Pod komunalnom i urbanom opremom i uređajima u općoj uporabi podrazumijevaju se svi objekti i sva pokretna i nepokretna oprema i uređaji koji služe svim građanima odnosno boljem funkcioniranju općine i naselja kao urbanoj cjelini, a istima se osobito smatraju:

- oglasni stupovi, jarboli i držači za zastave, javni satovi, nadstrešnice na stajalištima javnog prometa, sjenila za zaštitu od sunca, fontane, slavine za pitku vodu, klupe, stalci za bicikle, posude za cvijeće i zelenilo, zapreke, posude za odlaganje komunalnog otpada, javni zahodi i druga komunalna i urbana oprema te uređaji koji služe općoj uporabi.

Članak 18.

Komunalnu i urbanu opremu i uređaje na površinama javne namjene postavlja Općina i njeno su vlasništvo.

Članak 19.

Komunalna i urbana oprema i uređaji moraju se stalno održavati u ispravnom, čistom i funkcionalnom stanju, a oštećeni i neispravni moraju se odmah popraviti, ukloniti ili zamijeniti ispravnima.

Obvezu iz prethodnog stavka ima fizička ili pravna osoba koja ih je postavila, a za Općinu pravna ili fizička osoba kojoj je općina povjerila obavljanje komunalne djelatnosti kojom se osigurava održavanje komunalne infrastrukture.

Članak 20.

Komunalnu i urbanu opremu i uređaje namijenjene općoj uporabi, zabranjeno je oštećivati, premještati ili koristiti protivno njihovoj namjeni, lijepiti plakate i druge objave te ih uništavati.

Zabranjeno je kupanje u fontanama te bacanje u iste stranih predmeta i izlijevanje tekućina.

**2.4. Hidranti**

Članak 21.

Protupožarni hidranti i hidranti za pranje površina javne namjene moraju se održavati u ispravnom stanju, a održava ih isporučitelj vodnih usluga. Isporučitelj vodnih usluga dužan je podzemne hidrante propisno označiti na način da se postavi pločica za označavanje na najbližu građevinu, postavljanjem pločica za označavanje na slobodno stojeće stupove ili označavanjem horizontalnom signalizacijom određenih simbola koji ne mogu biti u boji oznaka na kolniku, a mogu se iscrtati na nogostupu ili uz sam rub kolnika.

Zabranjeno je onemogućavanje pristupa protupožarnim hidrantima te oštećivanje, neovlašteno ili nenamjensko korištenje hidranata.

Zabranjeno je oštećivanje, skidanje ili prekrivanje natpisnih ploča za oznaku hidranta s pročelja zgrade i građevina.

**3. Javne tržnice na malo, površine na kojima se prodaje roba na štandovima i klupama izvan tržnica na malo, kolodvori i druga stajališta, javne rekreacijske i sportske površine**

**3.1. Javne tržnice na malo i površine na kojima se prodaje roba na štandovima i klupama izvan tržnica na malo**

Članak 22.

Pravna ili fizička osoba koja obavlja uslužnu komunalnu djelatnost javnih tržnica na malo, dužna je osigurati pravilno korištenje tržnog prostora, ispravnost i čistoću opreme i uređaja na njemu, a prostor tržnice mora biti čist, uredan i ispunjavati tehničke i higijenske uvjete.

Pravna ili fizička osoba iz stavka 1. ovog članka dužna je održavati i dijelove površine javne namjene (nogostup, parkirališta, nerazvrstanu cestu, oborinsku odvodnju i druge sastavne dijelove površine javne namjene) ukoliko ih koristi za potrebe svoje redovne djelatnosti.

Dužnost održavanja odnosi se na ljetno i zimsko održavanje.

Članak 23.

Pravna ili fizička osoba koja obavlja uslužnu komunalnu djelatnost javnih tržnica na malo dužna je po završetku radnog vremena osigurati uklanjanje sve robe izložene za prodaju, a prostor tržnice očistiti, oprati i urediti.

Ako se prostor javnih tržnica na malo koristi izvan radnog vremena i za druge namjene, prostor se po završetku radnog vremena mora osloboditi od sve opreme i uređaja, a površina javne namjene mora se pustiti u slobodan režim korištenja.

Članak 24.

Prodaja robe na površinama javne namjene na štandovima i klupama izvan tržnica na malo, može se obavljati samo na prostorima koja posebnom odlukom odredi Općinsko vijeće Općine Đulovac (u daljnjem tekstu: Općinsko vijeće), sukladno posebnom propisu.

Odlukom iz prethodnog stavka uredit će se i prodaja robe na štandovima i klupama izvan tržnica na malo i na površinama koje imaju pristup površinama javne namjene.

**3.2. Kolodvori i druga stajališta**

Članak 25.

Kolodvorske zgrade, otvorene čekaonice, sanitarni uređaji i prostori ispred kolodvora te čekaonica putničkog i teretnog željezničkog, autobusnog i drugog prometa moraju ispunjavati propisane tehničke i higijenske uvjete te moraju biti uvijek u urednom i ispravnom stanju.

Klupe i ostali predmeti, kao i nasadi koji se nalaze na peronima i ispred zgrade kolodvora i otvorenih čekaonica, moraju biti čisti, uredni i ispravni, a dotrajali ili uništeni se moraju obnoviti, zamijeniti novim ili ukloniti.

Objekte, opremu i uređaje iz ovog članka održava vlasnik ili korisnik objekata, opreme i uređaja.

Članak 26.

Kada su površine javne namjene izgrađene i uređene kao peroni uz stajališta komunalnog linijskog prijevoza putnika (nastavno: stajališta), na njima se u pravilu postavljaju nadstrešnice za zaštitu putnika te prateća oprema: posude za odlaganje komunalnog otpada, klupe, informacijske ploče s oznakom stajališta, voznog reda i ostalih informacija vezanih uz javni promet i slično.

Stajališta se moraju održavati u urednom i ispravnom stanju, a svako oštećenje tih prostora mora se otkloniti najdulje u roku od tri dana. Stajališta komunalnog linijskog prijevoza putnika održava upravno tijelo nadležno za poslove komunalnog gospodarstva odnosno pravna ili fizička osoba kojoj je Općina povjerila održavanje istih.

Perone stajališta u zimskim uvjetima održava pravna ili fizička osoba kojoj je povjereno obavljanje uslužne komunalne djelatnosti komunalnog linijskog prijevoza putnika.

**3.3. Javne rekreacijske i sportske površine te dječja igrališta**

Članak 27.

Javne rekreacijske i sportske površine, dječja igrališta, kao i ostali sportski objekti, oprema i uređaji na njima, moraju se održavati u urednom i ispravnom stanju te koristiti u skladu s namjenom.

Na površinama i objektima iz ovog članka na vidnom mjestu moraju biti istaknute odredbe o održavanju reda, čistoći, zaštiti zelenila i sl.

Za urednost tih površina i ispravnost objekata i opreme, brine se pravna ili fizička osoba kojoj je to Općina povjerila, uz suradnju s JUO.

Članak 28.

Ograđene javne rekreacijske i sportske površine kao i sportski objekti, oprema i uređaji na njima, mogu se koristiti u propisanom vremenu.

Neograđeni objekti i površine kao i dječja igrališta mogu se koristit u vremenu od 06,00 do 22,00 sata, a posebno osvijetljene javne rekreacijske i sportske površine i dječja igrališta i poslije 22,00 sata.

**4. Držanje životinja**

Članak 29.

Na područjima općine Đulovac mogu se držati životinje, ako njihovo držanje ispunjava sanitarno-higijenske uvjete.

Jedinstveni upravni odjel može u povodu prijave ili po službenoj dužnosti zabraniti držanje životinja na područjima gdje je to dopušteno, ako je držanje životinja suprotno odredbi stavka 1. ovoga članka ili ako se time nanosi nepotrebna smetnja okolnim stanarima ili narušava izgled naselja u kojem slučaju će komunalni redar izdati rješenje o uklanjanju s rokom izvršenja

Članak 30.

Uvjeti i način držanja kućnih ljubimaca, način kontrole njihovog razmnožavanja te način postupanja s napuštenim i izgubljenim životinjama propisani su općim aktom Općine kojim se određuju uvjeti i način držanja kućnih ljubimaca te način postupanja s napuštenim i izgubljenim životinjama.

**III. NAČIN KORIŠTENJA I UREĐENJA POVRŠINA JAVNE NAMJENE I ZEMLJIŠTA U VLASNIŠTVU GRADA ZA GOSPODARSKE I DRUGE SVRHE**

Članak 31.

Sve površine javne namjene u općini Đulovac mogu se koristiti sukladno njihovoj namjeni i na način i pod uvjetima utvrđenim odredbama ove odluke.

Članak 32.

Površine javne namjene se mogu privremeno koristiti za postavljanje: opreme za reklamiranje i oglašavanje, kioska, terasa za pružanje ugostiteljskih usluga, pokretnih naprava, zabavnih radnji i cirkusa bez životinja, ledenica za sladoled i rashladnih vitrina za piće, aparata za kokice i razne slastice, automata za prodaju napitaka, sladoleda, cigareta i slične robe, peći za pečenje plodina, građevinskih skela, kontejnera i slično, pozornica i drugih privremenih građevina i predmeta za potrebe održavanja javnih manifestacija i sajmova, izlaganje robe, održavanje prezentacija sa svrhom reklamiranja ili prodaje određenih proizvoda, održavanje javnih skupova, priredbi i manifestacija, organizaciju gradilišta, odlaganje građevinskog materijala i druge namjene.

Uvjete i način davanja u zakup zemljišta na površinama javne namjene, visinu naknade, uvjete i način postavljanja terasa za pružanje ugostiteljskih usluga kao i uvjete i način provođenja javnog natječaja, način sklapanja ugovora o zakupu, bitne sastojke ugovora, razloge za otkaz ugovora i drugo propisat će Općinsko vijeće posebnim aktom.

Površine javne namjene na kojima se može obavljati prodaja putem kioska, prodaja putem automata i prigodna prodaja uredit će Općinsko vijeće posebnom odlukom.

Odlukom iz prethodnog stavka uredit će se i prodaja putem kioska, prodaja putem automata i prigodna prodaja na površinama koje imaju pristup površinama javne namjene.

Članak 33.

Zauzimanjem površine javne namjene ne smije se spriječiti ili onemogućiti korištenje susjednih objekta i javnih prometnih površina, odnosno moraju biti ispunjeni slijedeći uvjeti:

1. prostor koji ostaje za prolaz pješaka ne smije biti uži od 2 m širine

2. zauzimanje javnih površina mora odgovarati propisima o sigurnosti prometa i svojim položajem ne smije smanjivati preglednost i onemogućiti odvijanje prometa

3. zauzimanjem površina javne namjene ne smije se onemogućiti pristup vatrogasnim vozilima i vozilima hitne medicinske pomoći te korištenje hidranta

4. da se zauzimanjem ne stvara prekomjerna buka i dodatno onečišćenje površina javne namjene 5. korisnici su dužni zauzete površine javne namjene držati u urednom stanju.

Površine javne namjene mogu se koristiti u vremenu određenim odobrenjem o korištenju, a protekom roka, pokretne naprave se moraju ukloniti, površina očistiti, a eventualna oštećenja sanirati.

Članak 34.

Za korištenje površina javne namjene plaća se naknada.

JUO može odobriti korištenje površina javne namjene bez plaćanja naknade ukoliko se iste koriste za:

- održavanje humanitarnih skupova i manifestacija, osim u slučaju kad je organizator politička stranka, nezavisni zastupnik, član predstavničkih tijela jedinica lokalne i područne (regionalne) samouprave izabran s liste grupe birača, nezavisna lista, odnosno lista grupe birača

- održavanje manifestacija koje organiziraju ustanove iz oblasti predškolskog uzrasta, prosvjete, znanosti, kulture, zaštite kulture i prirodne baštine, zdravstva, socijalne skrbi i invalidske organizacije

- održavanje skupova i manifestacija koje organizira ili im je pokrovitelj Općina

- obavljanje osnovnih djelatnosti trgovačkih društava u vlasništvu ili većinskom vlasništvu Općine.

Korištenje površina javne namjene trgovačkim društvima u vlasništvu ili većinskom vlasništvu Općine bez plaćanja naknade i u drugim slučajevima može odobriti općinski načelnik pri čemu vrijeme korištenja ne može biti duže od 60 dana tijekom godine.

**1. Način i uvjeti postavljanja opreme za reklamiranje i oglašavanje**

Članak 35.

Reklamne ploče, reklamne konstrukcije, reklamni ormarići, putokazi, jarboli za zastave, pokretni panoi, sendvič panoi i druga slična oprema za reklamiranje i oglašavanje (nastavno: oprema za reklamiranje i oglašavanje) na površinama javne namjene može se postavljati za:

1. potrebe vlastitog reklamiranja i oglašavanja

2. komercijalne potrebe.

Članak 36.

Oprema za reklamiranje i oglašavanje koja se pričvršćuje na površinu javne namjene ili komunalnu opremu i služi za potrebe vlastitog reklamiranja i oglašavanja može se postavljati uz suglasnost JUO i ugovora koji se sklapa sa Općinom.

Pokretni panoi, sendvič panoi i druge pokretne objave mogu se postavljati temeljem odobrenja JUO.

Aktom iz prethodnog stavka određuje se površina, izgled, mjesto i vrijeme postavljanja, način uklanjanja kao i obveza sklapanja ugovora o zakupu površine javne namjene.

Zabranjeno je postavljanje sendvič panoa na stupove javne rasvjete i stupove tramvajske mreže.

Članak 37.

Lokacije za postavljanje određene vrste opreme za reklamiranje i oglašavanje za komercijalne potrebe kao i obvezu raspisivanja javnog natječaja za njihovu dodjelu utvrđuje općinski načelnik. Način i uvjete postavljanja ostale opreme za reklamiranje i oglašavanje, potrebnu dokumentaciju, visinu naknade za korištenje površine javne namjene i slično propisat će Općinsko vijeće posebnim aktom.

Članak 38.

Za postavljanje opreme za reklamiranje i oglašavanje na rasvjetnim stupovima za komercijalne potrebe provodi se javni natječaj.

Odluku o raspisivanju javnog natječaja donosi općinski načelnik, a istom uređuje: lokacije, vrstu, izgled i broj komada opreme koja se može postaviti, vrijeme na koje oprema može biti postavljena, početnu visinu naknade, tijela za provođenje postupka javnog nadmetanja i slično.

Članak 39.

Priključivanje opreme za reklamiranje i oglašavanje na sustav javne rasvjete nije dopušteno. Osvjetljavanje opreme za reklamiranje i oglašavanje može se izvesti samo na način i pod uvjetima koje utvrđuje isporučitelj električne energije s tim da osvjetljavanje ne ugrožava sigurnost prometa.

Svjetleća oprema za reklamiranje i oglašavanje na javnim površinama treba biti tijekom cijele noći upaljena, a izlozi uz površine javne namjene osvijetljeni, osim u slučaju štednje električne energije ili drugih izvanrednih okolnosti.

Članak 40.

Postavljanje reklamnih i oglasnih panoa i druge slične opreme, koja se koristi za komercijalne potrebe, na zaštitne ograde gradilišta ili neizgrađenog građevinskog zemljišta kada su iste postavljene na površinama javne namjene, dopušteno je uz suglasnost upravnog tijela nadležnog za poslove urbanizma.

Vlasnik istih je dužan platiti Općini naknadu u iznosu utvrđenim aktom iz članka 36. ove odluke.

Članak 41.

Plakati, oglasi i druge slične objave bez odobrenja se mogu postavljati samo na oglasnim stupovima, oglasnim pločama, oglasnim ormarićima i drugim oglasnim prostorima koje je na površinu javne namjene postavila Općina ili po njemu ovlaštena osoba, a služe isključivo za tu namjenu.

Zabranjeno je lijepljenje i postavljanje plakata na drveće, pročelja zgrada, ograde, plinske podstanice, trafo stanice, energetske ormariće i druga mjesta koja nisu za to namijenjena.

Na stupove javne rasvjete i stupove tramvajskih vodova dopušteno je postavljati opremu za reklamiranje i oglašavanje sukladno odredbama ove odluke i propisima donesenim temeljem ove odluke.

Prekršajnu odgovornost, troškove uklanjanja plakata, oglasa i drugih sličnih objava te čišćenje površina na kojima nisu smjele biti istaknute, snosi organizator priredbe ili manifestacije, odnosno pravna ili fizička osoba čija se priredba, proizvod ili manifestacija oglašava.

Uredno postavljane plakate zabranjeno je prljati, oštećivati ili uništavati.

Osoba koja je postavila plakate, oglase i druge slične objave dužna je iste ukloniti po isteku roka na koje je imala odobrenje, a površine na kojima ih je postavila očistiti i urediti.

Ukoliko osoba koja je postavila plakate, oglase i druge slične objave iste ne ukloni odnosno ne uredi i očisti površine na način i u vrijeme iz prethodnog stavka, Općina će to učiniti po drugoj osobi, a za nastale troškove teretit će se organizator priredbe ili manifestacije, odnosno pravna ili fizička osoba čija se priredba, proizvod ili manifestacija oglašava. Odredbe stavka 1. do 7. ovog članka odnose se i na oglašavanje za potrebe izborne promidžbe.

Članak 42.

Zabranjeno je postavljanje plakata, oglasa i drugih sličnih objava uvredljivog sadržaja koji su govor mržnje, potiču na nasilje i u suprotnosti su s pravnim propisima.

Članak 43.

Zvučno je oglašavanje na području općine Đulovac dopušteno na način da se obavlja propisno opremljenim vozilom koje se kreće i ne zaustavlja te da proizvedena buka ne prelazi zakonom dopuštene razine.

**2. Kiosci**

Članak 44.

Kioskom u smislu odredbi ove odluke smatra se objekt lagane montažno-demontažne konstrukcije, a služi za obavljanje trgovačke, ugostiteljske ili zanatske djelatnosti.

Članak 45.

Korištenje površine javne namjene za postavljanje kioska dodjeljuje se raspisivanjem javnog natječaja. Odluku o raspisivanju javnog natječaja kojom se utvrđuje: lokacije za postavljanje kioska, osnovne oblikovne elemente postave kioska, njihovu namjenu i sl., donosi općinski načelnik.

Pravo sudjelovanja na natječaju imaju sve pravne i fizičke osobe koja prema Općini i trgovačkim društvima u vlasništvu Općine nemaju dugovanja po bilo kom osnovu.

Sa najpovoljnijim ponuditeljem sklapa se ugovor o zakupu površine javne namjene.

Članak 46.

Uz kiosk mora se postaviti odgovarajući broj posuda za odlaganje komunalnog otpada, a prostor oko objekta vlasnik je dužan držati u čistom i urednom stanju. Izvan prostora kioska nije dopušteno odlaganje ambalaže.

Postavljanje pokretnih naprava za pečenje plodina i kuhanje kukuruza, aparata za kokice, ledenica za sladoled i rashladnih vitrina za piće uz kioske, dozvoljeno je samo temeljem rješenja koje izdaje JUO i sklopljenog ugovora o zakupu površine javne namjene.

Članak 47.

Ako zakupac ne koristi kiosk za odobrenu djelatnost ili u njemu ne obavlja ugovorenu djelatnost duže od 30 dana, istom će se otkazati ugovor o zakupu i narediti uklanjanje objekta u roku koji ne može biti kraći od osam dana.

Prodajom kioska, ne prenosi se na novog vlasnika ugovor o zakupu javne površine koji je sklopio s ranijim vlasnikom, osim u slučajevima kada kiosk preuzimaju pravni slijednici dosadašnjih zakupnika kojima se može odobriti stupanje u prava i obveze istih pod uvjetom da nastave obavljati djelatnost iz ugovora o zakupu i podmire sva dospjela dugovanja.

**3. Terase za pružanje ugostiteljskih usluga**

Članak 48.

Površine javne namjene mogu se koristiti za postavljanje i organiziranje terasa za pružanje ugostiteljskih usluga (u daljnjem tekstu: terasa).

Za korištenje površine javne namjene iz prethodnog stavka obavezno se sklapa ugovor o zakupu.

Članak 49.

Opremu terase za pružanje ugostiteljskih usluga čine stolovi, stolice, sjedalice za stolice, suncobrani, stalci za suncobrane, tende, posude za cvijeće, žardinjere, montažno-demontažne podloge, ograde, televizijski ekrani, grijalice za grijanje terasa, mobilni uređaji za ventiliranje terase, reklame i ledenice za prodaju sladoleda.

Članak 50.

Korištenje površine javne namjene za postavljanje i organiziranje terasa odobrava rješenjem JUO.

Korištenje površine javne namjene za postavljanje i rad terasa može se odobriti tijekom cijele godine.

Prestankom rada ugostiteljske djelatnosti ili protekom vremenskog razdoblja određenog aktom o korištenje površine javne namjene, sve što je bilo u funkciji terase mora se ukloniti u roku od najduže tri dana, a korištena površina vratiti u prvobitno stanje.

**4. Pokretni prodavač**

Članak 51.

Pokretni prodavač može obavljati prodaju na području općine Đulovac, na mjestima koja rješenjem odobri upravno tijelo nadležno za poslove komunalnog gospodarstva.

Pokretni prodavač se na jednom mjestu može zadržati najduže 120 minuta dnevno s tim da međusobna udaljenost mjesta na kojima prodaje na ovaj način ne može biti manja od 300 metara, a ne smije se zadržavati pred sakralnim objektima, neposredno uz izloge te ulaze i izlaze poslovnih prostora.

**5. Pokretne naprave**

Članak 52.

Pokretnom napravom u smislu ove odluke smatraju se prenosivi objekti koji se mogu premjestiti s jednog mjesta na drugo te nisu ugrađeni u podlogu.

Pokretne naprave su: štandovi, odnosno klupe ili kolica za prodaju raznih artikala, pokretne reklame, pozornice i druge privremene građevine i objekti za potrebe održavanja javnih manifestacija i sajmova, ledenice za sladoled i rashladne vitrine za piće, stolovi, stolice, suncobrani, stalci, automati za prodaju napitaka, sladoleda, cigareta i slične robe, peći za pečenje plodina, aparati za kokice i razne slastice, posude s ukrasnim biljem, šatori u kojima se obavlja promet roba, ugostiteljska djelatnost, zabavne i druge radnje i cirkusi bez životinja, kao i druge slične naprave za izlaganje robe, održavanje prezentacija sa svrhom reklamiranja ili prodaje određenih proizvoda, održavanje javnih skupova, priredbi i manifestacija.

Članak 53.

Privremeno korištenje površina javne namjene u svim slučajevima propisanim ovom odlukom, odobrava rješenjem JUO.

Rješenjem iz prethodnog stavka će se odrediti svrha i uvjeti korištenja površine javne namjene, mjesto, površina i način njena korištenja, vrijeme korištenja, obveza plaćanja naknade, mjere sigurnosti i slično, te obveza sklapanja ugovora o zakupu površine javne namjene.

Korisnici ili vlasnici pokretnih naprava dužni su ih kao i neposredan okoliš, držati u čistom i urednom stanju.

Pokretne naprave mogu stajati na površinama javne namjene onoliko vremena koliko je to određeno ugovorom ili rješenjem, a nakon isteka tog vremena, korisnik ili vlasnik dužan je istu bez posebnog poziva odmah ukloniti, a površinu javne namjene vratiti u prvobitno stanje.

**6. Red kod istovara, utovara i smještaja materijala i robe na površinama javne namjene**

Članak 54.

Za utovar, istovar i smještaj građevinskog materijala, podizanje skela, organizaciju gradilišta, postavljanje montažnih objekata, kontejnera, silosa za građevinski materijal i druge radove, može se u skladu s propisima o sigurnosti prometa odobriti privremeno korištenje površina javne namjene.

Članak 55.

Rješenje o korištenju površina javne namjene za radove iz članka 54. ove odluke, na zahtjev investitora ili izvođača radova, izdaje JUO.

Rješenjem će se odrediti uvjeti i način korištenja površina javne namjene, mjere sigurnosti, površina i vrijeme korištenja, obveza plaćanja naknade, čišćenja, povrata korištene površine u prvobitno stanje i slično.

Ukoliko se za navedene radove zauzima dio javne prometne površine, prije donošenja rješenja potrebno je pribaviti suglasnost JUO ili nadležne policijske uprave.

Članak 56.

Prilikom izvođenja radova navedenih u članku 54. ove odluke, mora se osigurati prohodnost nogostupa i kolnika, a izvođač radova je dužan poduzimati mjere protiv onečišćavanja površina javne namjene:

1. čistiti površine javne namjene oko gradilišta od svih građevinskih i drugih materijala, blata i sl., a čije taloženje je posljedica izvođenja radova

2. polijevati trošni materijal prilikom rušenja kako bi se izbjeglo stvaranje prašine

3. čistiti ulične slivnike u neposrednoj blizini mjesta izvođenja radova

4. odložiti građevni materijal unutar gradilišta tako da se ne raznosi po površini javne namjene.

Članak 57.

Zauzeti dio površine javne namjene mora se ograditi odgovarajućom zaštitnom ogradom koju je potrebno propisno označiti, a noću osvijetliti svjetiljkama narančaste boje.

Građevinski materijal mora biti stalno složen, tako da ne sprječava otjecanje oborinskih voda.

Izvođač građevinskih radova dužan je osigurati da se zemlja ne rasipa, vreće i otpad ne raznose po površinama javne namjene, a ostali rastresiti materijal drži u sanducima i ogradama.

Miješanje betona i morta dopušteno je samo u posudama ili na limovima.

Ako se gradnja iz bilo kojeg razloga obustavi na vrijeme duže od 30 dana, izvođač ili investitor dužan je ukloniti skelu, građevinski materijal i drugo s površine javne namjene.

Ukoliko se građevinski radovi obavljaju uz površinu javne namjene ili na njoj, investitor ili izvođač radova dužan je osigurati gradilište tako da se što manje onečišćuje površina javne namjene, a ukoliko je došlo do onečišćenja mora je odmah očistiti, a oštećenja sanirati.

Ukoliko je prilikom izvođenja građevinskih i drugih radova došlo do oštećenja javnih zelenih ili prometnih površina, investitor ili izvođač je dužan oštećenja sanirati ili obnoviti u cijelosti, najkasnije u roku od pet dana od dana završetka izvođenja radova.

Ukoliko investitor ili izvođač radova ne postupi sukladno prethodnom stavku, Općina Đulovac će putem treće osobe o trošku investitora ili izvođača sanirati površinu javne namjene.

Kod izvođenja većih građevinskih i zemljanih radova, upravno tijelo nadležno za poslove komunalnog gospodarstva može posebnim aktom odrediti ulice za dovoz ili odvoz materijala.

Članak 58.

Javna prometna površina ispod skele može se izuzeti iz prometa samo za vrijeme dok gradnja ne dosegne visinu stropa nad prizemljem.

Prolaz ispod skele mora se zaštititi od sipanja i padanja materijala zaštitnim krovom, a skelu treba izvesti tako da se ispod nje može prolaziti (tunelirati).

Uz vodoravnu zaštitu je potrebno osigurati i okomitu zaštitu pročelja.

Ako se građevni materijal odlaže uz drveće, debla se moraju zaštititi drvenim oplatama koje moraju biti udaljene najmanje 50 cm od kore stabla.

Članak 59.

Izvođači građevinskih radova dužni su višak zemlje iz iskopa i otpadni građevni materijal odlagati na posebno odlagalište građevinskog otpada.

Članak 60.

Zabranjeno je odlagati zemlju, šutu i drugi otpadni materijal izvan odlagališta predviđenih za tu svrhu. Zemlju, šutu i drugi otpadni građevinski materijal odložen izvan predviđenih odlagališta, uklonit će se po nalogu komunalnog redara, putem trećih osoba o trošku počinitelja.

**IV. UVJETI KORIŠTENJA JAVNIH PARKIRALIŠTA, JAVNIH GARAŽA, NERAZVRSTANIH CESTA I DRUGIH POVRŠINA JAVNE NAMJENE ZA PARKIRANJE VOZILA**

Članak 61.

Javnim parkiralištem, u smislu ove Odluke, smatra se dio javno prometne površine namijenjen isključivo za parkiranje vozila i građevinski objekt namijenjen za parkiranje vozila (u daljnjem tekstu: javno parkiralište).

Uvjeti korištenja javnih parkirališta uređuju se sukladno zakonu kojim se uređuje komunalno gospodarstvo.

Članak 62.

Uvjeti korištenja nerazvrstanih cesta na području općine Đulovac uređuju se sukladno zakonu kojim se uređuju ceste te općem aktu Općine kojim se uređuju nerazvrstane ceste.

Članak 63.

Odredbe ove Odluke u dijelu kojim se propisuje komunalni red i mjere za njegovo provođenje na odgovarajući se način primjenjuju na javna parkirališta, nerazvrstane ceste i druge površine javne namjene za parkiranje vozila.

**V. ODRŽAVANJE ČISTOĆE, ČUVANJE POVRŠINA JAVNE NAMJENE I UKLANJANJE SNIJEGA I LEDA S POVRŠINA JAVNE NAMJENE**

Članak 64.

Površine javne namjene treba održavati tako da budu uredne i čiste i da služe svrsi za koji su namijenjene, a oprema i uređaji postavljeni na njima moraju biti uredni, ispravni i u funkcionalnom stanju. Ne smije se onečišćavati, oštećivati ili uništavati površine javne namjene, objekti ili uređaji koje su na njima ili su njihov sastavni dio.

Članak 65.

Održavanje površina javne namjene obavlja pravna ili fizička osoba kojoj je Općina povjerila održavanje površina javne namjene u skladu s programom održavanja komunalne infrastrukture koji donosi Općinsko vijeće.

U održavanju površina javne namjene na području Općine dužni su sudjelovati i:

- korisnici javnih površina kada ih koriste temeljem posebnog odobrenja

- pravne ili fizičke osobe kojima je posebnim pravnim poslovima povjereno upravljanje dijelovima površina javne namjene, sukladno posebnom propisu.

Pravna ili fizička osoba koja obavlja djelatnost uz površine javne namjene i zbog čije djelatnosti dolazi do onečišćenja površina javne namjene, dužna je onečišćene površine redovito čistiti.

Članak 66.

Vlasnici ili korisnici odnosno zakupci sportskih i rekreacijskih objekata, zabavnih parkova ili igrališta, organizatori javnih skupova i manifestacija, zakupci površina javne namjene, dužni su organizirati čišćenje površina javne namjene koje služe za pristup ili za postavu objekata, a nakon završetka priredbe ili vremena korištenja, korištenu površinu su dužni odmah očistiti.

Članak 67.

Na površine javne namjene nije dozvoljeno ostavljati bilo kakvu vrstu otpada ili na druge načine onečišćivati iste, a osobito se zabranjuje:

1. bacanje ili ostavljanje izvan posuda za otpad različitog otpada, papira, guma za žvakanje, opušaka, uginulih životinja, pepela ili drugih radnji kojim se onečišćuju površine javne namjene 2. odlaganje raznog materijala, zemlje, šute, ogrjeva, željeza, lima i sl.

3. odlaganje glomaznog otpada i ambalaža

4. ostavljanje neregistriranih vozila, olupina, prikolica, plovila, radnih strojeva i dr.

5. ispuštanje ulja, kiseline, boje, otpadnih voda i gnojnica popravak,

6. servisiranje, pranje vozila ili obavljanje drugih obrtničkih radova,

7. oštećivanje posuda za odlaganje komunalnog otpada

8. bacanje gorućih predmeta u posude za odlaganje komunalnog otpada

9. ostavljanje posuda za hranu te hranjenje životinja

10. paljenje otpada, lišća i sl.

11. zagađivanje i bacanje otpada i otpadnih tvari na obalu rijeke, bajere ili druge vodene površine 12. svako onečišćavanje i umanjivanje funkcije slivnika i kanala oborinske odvodnje i

13. nenamjensko korištenje površina javne namjene.

Članak 68.

Zabranjeno je zatrpavanje i zacjeljivanje otvorenog kanala za oborinsku odvodnju ili izgradnja kolnog pristupa preko kanala za oborinsku odvodnju bez odobrenja JUO.

Članak 69.

Za sve prokope i druge radove na površinama javne namjene, izvođač odnosno investitor radova je dužan zatražiti odobrenje JUO.

Rješenjem kojim se odobravaju prokopi i drugi radovi na površinama javne namjene će se utvrditi uvjeti i vrijeme raskopavanja, mjere sigurnosti i zaštite raskopa, uvjeti saniranja površina javne namjene i slično.

Akt kojim se uređuju uvjeti, visina naknade, način raskopavanja, postupak i način saniranja raskopanih površina donosi Općinsko vijeće..

Članak 70.

Prilikom izvođenja radova investitori ili izvođači radova dužni su poduzeti sve mjere zaštite površina javne namjene.

Nakon izvedenih radova investitori ili izvođači su dužni ukloniti sa površina javne namjene sve materijale, opremu i predmete, a oštećenja na površinama javne namjene otkloniti o svom trošku u roku od najviše pet dana.

Ukoliko investitori ili izvođači ne izvrše obveze iz ovog članka, čišćenje odnosno otklanjanje nedostataka obavit će, po nalogu JUO , druga osoba o trošku investitora i izvođača.

Članak 71.

Za istovar drva, ugljena i sličnog ogrjevnog materijala te piljenje i cijepanje drva treba upotrebljavati dvorišta.

U slučaju kad je to neophodno, istovar drva, ugljena i sličnog ogrjevnog materijala te piljenje drva, može se obaviti na površini javne namjene s tim da se ne ometa cestovni ili pješački promet. Drva, ugljen i slični ogrjevni materijal moraju se ukloniti s površine javne namjene u roku od tri dana računajući od dana njegova odlaganja, a korištena površina očistiti i eventualna oštećenja sanirati.

Članak 72.

Zabranjeno je dovoditi životinje na prostore dječjih igrališta.

Nije dopušteno puštanje životinja na površine javne namjene osim onih koje su za tu namjenu određene i posebno označene.

Vođenje pasa na površinu javne namjene dozvoljeno je samo na povodcu.

Vlasnik odnosno posjednik životinje, dužan je očistiti površinu javne namjene koja je onečišćena otpacima njegove životinje.

Iznimno, kod određenih događanja (priredbi i slično) kao i u drugim opravdanim slučajevima, na površinama javne namjene koje nisu za tu namjenu određene i posebno označene, kretanje životinja je moguće samo uz odobrenje JUO.

**1. Javne prometne površine**

Članak 73.

Javne prometne površine moraju se redovito čistiti i prati te otklanjati na njima uočena oštećenja i nedostatke.

Izvanredno održavanje čistoće javnih prometnih površina odredit će se kada zbog vremenskih nepogoda ili drugih prilika javne prometne površine prekomjerno onečiste ili kada je iz bilo kojeg drugog razloga javne prometne površine potrebno izvanredno očistiti.

Izvanredno održavanje čistoće javnih prometnih površina određuje JUO.

Prometna signalizacija-vertikalna, horizontalna i svjetlosna, kao i druga oprema i uređaji na javnoj prometnoj površini mora se redovito održavati u čistom i ispravnom stanju.

Ukrasna živica i drugo raslinje u tijelu prometnice i zoni raskrižja ne smiju biti viši od jednog metra.

Članak 74.

Bez odobrenja JUO zabranjeno je ograđivanje javnih prometnih površina, postavljanje zapreka, pokretnih naprava, objekata i uređaja osim kada se obavljaju radovi na javnim prometnim površinama ili na površinama neposredno uz javne prometne površine.

Članak 75.

Na javnim prometnim površinama dozvoljeno je samo iscrtavanje prometne signalizacije sukladno posebnim propisima

Zabranjeno je oštećivati ili uništavati postavljenu prometnu signalizaciju-vertikalnu, horizontalnu i svjetlosnu, kao i drugu oprema i uređaje na javnoj prometnoj površini.

Vozila koja sudjeluju u prometu ili izlaze na javnu prometnu površinu ne smiju onečišćavati istu ispuštanjem ulja, nanošenjem blata, rasipanjem tekućeg i sipkog materijala, rasutog tereta i sl.

**2. Javne zelene površine**

Članak 76.

Javne zelene površine uređuju se sukladno prostornim planovima, projektima krajobraznog, hortikulturnog uređenja i sl.

Odluku o obvezi sadnje određene vrste drveća po pojedinim ulicama ili dijelovima općine donosi općinski načelnik na prijedlog povjerenstva.

Povjerenstvo iz prethodnog stavka imenuje općinski načelnik.

Povjerenstvo ima 3 člana i čine ga: jedan predstavnik Općine , jedan predstavnika pravne ili fizičke osobe kojoj je Općina povjerila obavljanje komunalne djelatnosti održavanja javnih zelenih površina te dva člana iz reda stručnih, kvalificiranih osoba iz područja šumarstva, urbanog šumarstva, krajobrazne arhitekture i hortikulture.

Osim obveze iz stavka 2. ovog članka povjerenstvo daje mišljenja i savjete te obavlja aktivnosti koje se odnose na obnavljanje i rekonstrukciju zapuštenih zelenih površina, uklanjanje starih i bolesnih stabala zamjenom novih, održavanje pješačkih staza, naprava i opreme na javnim zelenim površina, obnovu uništenog i dotrajalog biljnog materijala i rezidbu i oblikovanje stabala i grmlja.

Članak 77.

Pod održavanjem javnih zelenih površina podrazumijeva se osobito:

1. košenje trave

2. obnavljanje i rekonstrukcija zapuštenih zelenih površina

3. uklanjanje starih i bolesnih stabala i zamjena novim

4. uklanjanje otpalog granja, lišća i drugih otpadaka

5. održavanje posuda s ukrasnim biljem

6. održavanje pješačkih staza, naprava i opreme na javnim zelenim površinama

7. postavljanje zaštitnih ograda na mjestima uništavanja zelenih površina

8. održavanje dječjih igrališta te javnih športskih i rekreacijskih prostora

9. obnova uništenog i dotrajalog biljnog materijala

10. rezidba i oblikovanje stabala i grmlja

11. okopavanje bilja

12. zalijevanje zelenih površina i bilja

13. prihranjivanje, poboljšavanje tla i zaštita bilja.

Članak 78.

Bez odobrenja JUO , na javnim zelenim površinama se ne smiju obavljati bilo kakvi radovi, osim radova redovnog održavanja.

Članak 79.

Na javnim zelenim površinama bez odobrenja upravnog tijela nadležnog za poslove komunalnog gospodarstva, zabranjuje se:

1. raskopavanje javnih zelenih površina

2. izgradnja parkirališta i kolnih prilaza, odnosno prenamjena javnih zelenih površina

3. odlaganje građevinskog i drugog materijala, kontejnera, silosa,

4. organizacija gradilišta i sl.

5. postavljanje bilo kakvih objekata, uređaja, pokretnih naprava, reklama i sl.

6. postavljanje električnih, telefonskih, toplinskih i drugih vodova

7. ograđivanje javnih zelenih površina sadnja ili uklanjanje drveća i grmolikog bilja i

8. kampiranje.

Izgradnja kolnih prilaza na površinama javne namjene ispred postojećih građevina s kolnim ulazom dozvoljena je samo uz suglasnost i rješenje JUO .

Izgradnja komunalne infrastrukture - parkirališnih mjesta i pristupnih cesta na površinama javne namjene dopuštena je samo na temelju ugovora o izgradnji komunalne infrastrukture, sukladno propisima kojima se uređuje prostorno uređenje.

Članak 80.

Radi zaštite javnih zelenih površina na istima se osobito zabranjuje:

1. uništavati travnjake, iskopavati i odnositi zemlju

2. nasipavati šutu, šljunak i slično

3. ložiti vatru i potpaljivati stabla

4. puštati i napasati životinje

5. rezati grane i vrhove, sjeći i uklanjati drveće

6. skidati plodove s drveće i grmlja, kidati i brati cvijeće, kopati zemlju i otuđivati bilje

7. guliti koru, zasijecati, kidati, zabadati noževe i čavle u drveće

8. uništavati ograde oko javnih zelenih površina i dječjih igrališta

9. voziti motorom, automobilom i drugim prijevoznim sredstvima i radnim strojevima

10. otuđivati zaštite od trimera te otuđivati ili uništavati sidrene kolce stabala

11. izlagati slike, knjige, rabljene stvari, poljoprivredne i druge proizvode te postavljati predmete, naprave ili strojeve

12. prati osobna vozila, autobuse, teretna i priključna vozila, poljoprivredne strojeve

13. na drugi način nenamjenski koristiti javne zelene površine i

14. obavljati druge radnje kojim se oštećuju ili uništavaju javne zelene površine.

Članak 81.

Zabranjeno je zaustavljati ili parkirati vozila ili radne strojeve na javnim zelenim, zemljanim i drugim sličnim površinama koje nisu prometnim znakom za tu namjenu označene, osim vozila koja služe održavanju.

Vozila parkirana na javnoj zelenoj, zemljanoj ili drugoj sličnoj površini koja nije namijenjena za parkiranje, blokirat će se ili premjestiti na za to određeno mjesto putem druge osobe, a na trošak vlasnika vozila.

Na području općine Đulovac zabranjeno je zaustavljanje i parkiranje vozila koja prevoze opasne tvari i zapaljive tekućine osim uz posebnu dozvolu i propisanu pratnju sukladno posebnim propisima.

Članak 82.

Prekršajnu odgovornost snosi vlasnik vozila koji je evidentiran u odgovarajućim evidencijama Ministarstva unutarnjih poslova, prema registarskoj oznaci vozila.

Ukoliko vlasnik vozila nije počinio prekršaj, dužan je nadležnom tijelu dostaviti podatke o osobi kojoj je dala vozilo na korištenje, u protivnom se primjenjuje stavak 1. ovog članka.

**3. Uklanjanje snijega i leda s površina javne namjene**

Članak 83.

Snijeg i led se obvezno uklanjaju s javnih prometnih površina i krovova zgrada uz javne prometne površine čim nastanu zimski uvjeti.

Zimski uvjeti nastaju kada napada snijeg više od 5 cm ili nastane trajna zaleđenost površina javne namjene.

Članak 84.

Snijeg i led s javnih prometnih površina, ako odredbama ove odluke nije drugačije propisano, obvezno su dužni uklanjati:

- pravna ili fizička osoba kojoj je Općina povjerila obavljanje tih poslova s površina koje su obuhvaćene operativnim planom rada zimske službe kojeg donosi općinski načelnik

- vlasnici ili pravne i fizičke osobe kojima je povjereno njihovo upravljanje s kolodvora, javnih tržnica na malo, sajmišta, groblja i dječjih igrališta i otvorenih športskih terena

- pravna ili fizička osoba koja temeljem posebnog propisa obavlja poslove naplate i kontrole naplate parkiranja, s javnih parkirališta koji su u sustavu naplate

- prijevoznici koji obavljaju autotaksi djelatnost sa autotaksi stajališta.

Članak 85.

Uklanjanje snijega i leda s nogostupa uz zgradu ili neizgrađeno građevinsko zemljište, obveza je vlasnika zgrade, vlasnika ili korisnika stanova ili poslovnih prostora u zgradi, odnosno vlasnika neizgrađenog građevinskog zemljišta i to u cijeloj dužini čestice zemljišta bez obzira koji je dio te čestice izgrađen.

Uklanjanje snijega i leda s nogostupa ispred uličnih poslovnih prostora obveza je vlasnika ili korisnika tih poslovnih prostora.

Uklanjanju snijega i leda s nogostupa uz kioske i pokretne naprave obveza je vlasnika ili korisnika kioska ili pokretnih naprava.

Uklanjanje snijega i leda s nogostupa mora se obavljati u širini od najmanje 1,0 metar, osim ako nogostup nije uži.

Nije dozvoljeno čišćenje nogostupa, tako da se snijeg i led odlažu na očišćeni kolnik i slivnike odvodnje.

Članak 86.

Osobe iz članka 84. i 85. ove odluke odgovaraju za štetu nastalu zbog nečišćenja snijega i leda osobi koja je zbog toga pretrpjela štetu.

Članak 87.

Vlasnici ili korisnici zgrada uz javnu prometnu površinu, koji su kosinom krova okrenuti prema javnoj prometnoj površini, dužni su osigurati uklanjanje snijega i leda s takvog krova.

U slučaju da nisu u mogućnosti osigurati uklanjanje snijega i leda s takvog krova, obvezni su na svakom kraju građevine postaviti zaprjeku s vidljivim i čitkim znakom upozorenja na prijeteću opasnost.

Članak 88.

Za vrijeme trajanja snježnih padalina, radi omogućavanja uklanjanja snijega, najstrože je zabranjeno parkiranje vozila na cestama, kolnicima i pločnicima.

**VI. SAKUPLJANJE KOMUNALNOG OTPADA, MIJEŠANOG KOMUNALNOG OTPADA, BIOOTPADA, BIORAZGRADIVOG OTPADA, RECIKLABILNOG OTPADA I GLOMAZNOG OTPADA**

Članak 89.

Način gospodarenja komunalnim otpadom u vezi s javnom uslugom sakupljanja komunalnog otpada, biootpada, biorazgradivog otpada, reciklabilnog otpada i glomaznog otpada te odvojenog prikupljanja otpadnog papira, metala, stakla, plastike, tekstila, glomaznog otpada i drugo, određuje se posebnom odlukom Općinskog vijeća

Članak 90.

Na području općine Đulovac javnu uslugu sakupljanja komunalnog otpada i prikupljanja biootpada, biorazgradivog otpada, reciklabilnog otpada i glomaznog otpada te odvojenog prikupljanja otpadnog papira, metala, stakla, plastike, tekstila, glomaznog otpada i drugog obavlja pravna ili fizička osoba kojoj je Općina povjerila obavljanje predmetne javne usluge (dalje u tekstu: davatelj javne usluge).

Davatelj javne usluge javnu uslugu iz prethodnog stavka obavlja sukladno zakonskim i podzakonskim propisima o gospodarenja otpadom.

Članak 91.

Korisnici javne usluge sakupljanja komunalnog otpada drže spremnike za komunalni otpad u prostorima u svome vlasništvu odnosno prostorima koje koriste temeljem druge pravne osnove. Nije dozvoljeno spremnike za odlaganje miješanog komunalnog otpada držati na površinama javne namjene.

Spremnici za odlaganje miješanog komunalnog otpada iznose se na mjesto prikladno za odvoz otpada prema rasporedu odvoza komunalnog otpada davatelja javne usluge.

Nakon pražnjenja i odvoza otpada korisnici javne usluge sakupljanja komunalnog otpada, miješanog komunalnog otpada, biootpada i biorazgradivog komunalnog otpada dužni su spremnike za odlaganje otpada unijeti u prostore u svome vlasništvu odnosno prostore koje koriste temeljem druge pravne osnove.

Članak 92.

Glomazni otpad je otpadni predmet ili tvar koju je zbog zapremine i/ili mase neprikladno prikupljati u sklopu javne usluge prikupljanja miješanog komunalnog otpada te je u Katalogu otpada označen kao 20 03 07 (namještaj, kuhinjska oprema, kupaonska oprema, vrtna oprema, podne obloge, oprema za djecu i ostalo).

Glomazni otpad ne uključuje tvari i predmete za koje je posebnim propisom određeno da se smatraju otpadom koji se svrstava u posebnu kategoriju otpada (napuštena vozila, građevinski otpad, otpadne gume, opasni otpad).

Glomazni otpad prikuplja se u reciklažnim dvorištima i u okviru javne usluge najmanje jednom u kalendarskoj godini na obračunskom mjestu korisnika javne usluge (po pozivu) koji je kućanstvo bez naknade.

Količina odloženog glomaznog otpada koji se preuzima bez naknade ograničena je na 2 m³ po odvozu.

Osim u slučaju iz stavka 3. ovog članka, davatelj javne usluge dužan je na zahtjev korisnika javne usluge koji je kućanstvo, osigurati preuzimanje glomaznog otpada na obračunskom mjestu korisnika javne usluge pri čemu je korisnik javne usluge dužan platiti cijenu prijevoza i obrade tog otpada.

VII. UKLANJANJE PROTUPRAVNO POSTAVLJENIH PREDMETA

Članak 93.

Svi predmeti, objekti ili uređaji postavljeni na površini javne namjene i drugoj površini, na zgradama ili objektima, suprotno odredbama ove odluke, smatraju se protupravno postavljenim predmetima i moraju se ukloniti.

Rješenje o uklanjanju s rokom uklanjanja donosi JUO/komunalni redar.

Ako vlasnik ne ukloni protupravno postavljeni predmet, objekt ili uređaj, uklonit će ga Općina putem treće osobe, na trošak vlasnika.

Članak 94.

Vozilo ili dijelovi vozila koji se ne upotrebljavaju u prometu zbog dotrajalosti, oštećenja, bez registarskih pločica, neregistrirana i sl., a ostavljeni su na površini javne namjene, vlasnik je dužan ukloniti u roku od tri dana od dana ostavljanja vidno istaknutog upozorenja na vozilu ili dijelu vozila od strane JUO/komunalnog redara.

Nakon proteka naznačenog roka, JUO/ komunalni redar donosi rješenje protiv nepoznate osobe kojim se nalaže uklanjanje.

Rješenje o uklanjanju dostavlja se javnom objavom, odnosno isticanjem na oglasnoj ploči Općine i nakon što postane izvršno, pristupa se uklanjanju putem ovlaštenog skupljača na trošak vlasnika.

Vlasnik vozila može uklonjeno vozilo preuzeti u roku 30 dana od dana uklanjanja uz namirenje troškova uklanjanja.

Protekom navedenog roka sa uklonjenim vozilima se postupa u skladu s važećim Pravilnikom o gospodarenju otpadnim vozilima.

Članak 95.

Za uklanjanje predmeta, objekta, uređaja i vozila Općina će s pravnom ili fizičkom osobom sklopiti ugovor o obavljanju ovih poslova.

Osoba iz prethodnog stavka ovlaštena je uklonjene predmete, objekte, uređaje i vozila prodati u sekundarne sirovine radi namirenja nastalih troškova ili neškodljivo uništiti, ako ih vlasnik uz plaćanje troškova uklanjanja, ne preuzme u roku od 30 dana od dana uklanjanja.

**VIII. MJERE ZA PROVEDBU KOMUNALNOG REDA**

Članak 96.

Nadzor nad provedbom komunalnog reda propisanog ovom odlukom, obavlja JUO/ komunalno redarstvo.

Poslove komunalnog redarstva obavljaju komunalni redari.

Komunalni redar poslove nadzora obavlja sukladno zakonu kojim se uređuje komunalno gospodarstvo i posebnim propisima.

Komunalni redari moraju pri obavljanju službene dužnosti nositi službenu odoru i imati službenu iskaznicu.

Izgled službene odore te izgled i sadržaj službene iskaznice komunalnog redara propisuje Općinsko vijeće.

Članak 97.

U provedbi nadzora nad ovom odlukom komunalni redar je ovlašten:

- zatražiti i pregledati isprave (osobna iskaznica, putovnica, izvod iz sudskog registra i sl.) na temelju kojih može utvrditi identitet stranke odnosno zakonskog zastupnika stranke, kao i drugih osoba nazočnih prilikom nadzora

- uzimati izjave od odgovornih osoba radi pribavljanja dokaza o činjenicama koje se ne mogu izravno utvrditi, kao i od drugih osoba nazočnih prilikom nadzora

- zatražiti pisanim putem od stranke točne i potpune podatke i dokumentaciju potrebnu u nadzoru - prikupljati dokaze i utvrđivati činjenično stanje na vizualni i drugi odgovarajući način (fotografiranjem, snimanjem kamerom, videozapisom i sl.)

- obavljati i druge radnje u svrhu provedbe nadzora

- upozoriti i opomenuti te rješenjem narediti fizičkim ili pravnim osobama radnje u svrhu održavanja komunalnog reda

- rješenjem narediti uklanjanje protupravno postavljenih predmeta, pokretnih naprava, reklama i sl., te premještanje vozila parkiranog na javnoj zelenoj i javnoj prometnoj površini koja nije određena za tu namjenu

- zabraniti obavljanje radova zabraniti upotrebu komunalnih objekata, uređaja i naprava, ukoliko postoje nedostatci, sve dok se ne otklone

- narediti vraćanje javne površine u prvobitno stanje izdati obvezni prekršajni nalog sukladno Prekršajnom zakonu.

Članak 98.

Javnopravna tijela te pravne i fizičke osobe dužne su komunalnom redaru, u roku koji im odredi, omogućiti nesmetano obavljanje nadzora, a po potrebi pristup do prostorija objekta, naprava i uređaja, dati osobne podatke te pružiti druga potrebna obavještenja u provedbi nadzora.

Upravo tijelo nadležno za poslove komunalnog redarstva ovlašteno je zatražiti pomoć policije ako se prilikom izvršenja rješenja pruži otpor ili se otpor osnovano očekuje.

Članak 99.

Ukoliko komunalni redar utvrdi povredu komunalnog reda koji je propisan ovom odlukom te posebnih propisa čije izvršenje je ovlašten nadzirati, po službenoj dužnosti pokreće upravni postupak i rješenjem naređuje mjere za provođenje komunalnog reda u skladu s odredbama ove odluke i posebnim propisima.

Protiv rješenja komunalnog redara može se izjaviti žalba o kojoj odlučuje upravno tijelo županije nadležno za poslove komunalnog gospodarstva.

Žalba izjavljena protiv rješenja ne odgađa izvršenje tog rješenja.

Članak 100.

Ako je stranka izvršila obvezu iz rješenja o izvršenju komunalnog redara ili je zbog drugog razloga prestala obveza izvršenja tog rješenja, komunalni redar po službenoj dužnosti donosi rješenje o obustavi postupka izvršenja rješenja.

Kada komunalni redar postupa po prijavi poznatog prijavitelja o povredama odredbi ove odluke i posebnih propisa čije izvršenje je ovlašten nadzirati, a utvrdi da nije došlo do povrede odredbi ove odluke i posebnog propisa čije izvršenje je ovlašten nadzirati, pisanim putem će o tome obavijestiti poznatog prijavitelja u roku od osam dana od dana utvrđenja činjeničnog stanja.

Članak 101.

Kada se utvrdi da je počinjen prekršaj propisan ovom odlukom, JUO izdat će obvezni prekršajni nalog počinitelju prekršaja, sukladno Prekršajnom zakonu.

Protiv obveznog prekršajnog naloga može se izjaviti prigovor u roku od osam dana od dana primitka rješenja, koja ne odgađa izvršenje rješenja.

**IX. PREKRŠAJNE ODREDBE**

Članak 102.

Novčanom kaznom u iznosu **od 1.320,00 eura** kaznit će se **pravna osoba** ako:

1. ne održava vanjske dijelove zgrade
2. mehanički oštećuju ili uništavaju pročelja zgrada, po njima crtaju ili ispisuju razne poruke ili ih na druge načine prljaju
3. napuštenu, devastiranu ili ruševnu zgradu ne ukloni ili na odgovarajući način ne ogradi
4. ne održava okućnice, predvrtove, vrtove ili neizgrađeno građevinsko zemljište uz površine javne namjene ne održava urednim i čistim
5. odlaže miješani komunalni i drugi otpad, stare automobile, električne i druge aparate i predmete iz kućanstva, te spaljuju otpad na prostoru okućnica, predvrtova, dvorišta i drugih površina vidljivih sa površine javne namjene
6. ne uklanja ambroziju i druge štetne biljke
7. postavi tendu, nadstrešnicu, klimatizacijski uređaj, dimovodnu instalaciju, antenski sustav i druge uređaje suprotno posebno aktu
8. ne ukloni natpis ili reklamu nakon prestanka obavljanja djelatnosti
9. ne ukloni natpis ili reklamu nakon isteka ugovora o zakupu, najmu ili drugog pravnog osnova na temelju kojeg su postavljene na predmetne objekte
10. izloge okrenute prema površini javne namjene ne prekrije neprozirnim materijalom te onemogući uvid u unutrašnjost prostora
11. postavljene spomenike prlja, po njima piše, crta ili na drugi način oštećuje
12. komunalnu i urbanu opremu i uređaje ne održava u ispravnom, čistom i funkcionalnom stanju
13. komunalnu i urbanu opremu i uređaje namijenjene općoj uporabi oštećuje, premješta ili koristi protivno njihovoj namjeni
14. protupožarne hidrante ne održava ispravnim ili propisno ne označi podzemne hidrante, onemogućuje pristup protupožarnim hidrantima, oštećuje ili neovlašteno koristi hidrante, skida ili prekriva natpisne ploče za oznaku hidranata
15. prostore javnih tržnica na malo ne održava ili ne održava površine javne namjene koje koristi za potrebe svoje redovne djelatnosti
16. kolodvorske zgrade, otvorene čekaonice, sanitarne uređaje i prostore ispred kolodvora, čekaonice i druge objekte, opremu i uređaje ne održava u urednom i ispravnom stanju
17. postavlja objekte i predmete bez rješenja ili protivno rješenju nadležnog Jedinstvenog upravnog tijela
18. zauzima površinu javne namjene bez odobrenja ili protivno odobrenju nadležnog JUO
19. opremu za reklamiranje i oglašavanje postavlja bez suglasnosti nadležnog JUO i bez ugovora
20. opremu za reklamiranje i oglašavanje priključi na sustav javne rasvjete
21. postavlja plakate, oglase i druge slične objave uvredljivog sadržaja jer su govor mržnje, potiču na nasilje i u suprotnosti su s pravnim propisima
22. odlaže ambalažu izvan prostora kioska
23. postavlja pokretne naprave za pečenje plodina i kuhanje kukuruza, aparate za kokice, ledenice za sladoled, rashladne vitrine i sl. uz kioske bez odobrenja nadležnog upravnog tijela
24. bez rješenja nadležnog JUO postavlja i organizira terasu za pružanje ugostiteljskih usluga
25. ne ukloni terasu nakon isteka razdoblja određenog aktom o korištenju
26. koristi javnu površinu bez rješenja
27. se prilikom izvođenja radova ne pridržava se propisanih uvjeta
28. ne očisti onečišćene površine ili ne sanira nastala oštećenja ili ne obnovi površinu javne namjene
29. prolaz ispod skele ne osigura ili skelu ne tunelira
30. odlaže zemlju, šutu i drugi otpadnim materijal izvan za to predviđenih odlagališta
31. onečišćava, oštećuje ili uništava površine javne namjene, objekte ili uređaje na njima
32. ispušta ulje, kiselinu, boju, otpadnu vodu i gnojnice na površine javne namjene
33. oštećuje posude za odlaganje komunalnog otpada ili baca goruće predmete u posude za odlaganje otpada
34. zagađuje i baca otpad i otpadne tvari na obalu, rijeku, bajer ili druge vodene površine
35. onečišćuje i umanjuje funkciju slivnika i kanala za oborinsku odvodnju
36. zatrpava ili zacjevljuje otvoreni kanal za oborinsku odvodnju ili izgrađuje kolni pristup preko kanala za oborinsku odvodnju
37. prekopava ili obavlja druge radove bez odobrenja nadležnog tijela
38. nakon izvedenih radova ne ukloni materijale, opremu i predmete, a nastala oštećenja ne sanira
39. oštećuje ili uništava postavljenu prometnu signalizaciju, opremu i uređaje na javnoj prometnoj površini
40. ne održava sportske i rekreacijske površine, park šume, groblja, kupališta i slične površine
41. na javnoj zelenoj površini bez odobrenja nadležnog upravnog tijela izgradi parkiralište, kolni prilaz ili na drugi način prenamjeni javnu zelenu površinu
42. odlaže građevinski i drugi materijal, kontejnere, silose, obavlja organizaciju gradilišta i sl. na javnim zelenim površinama
43. na javnoj zelenoj površini bez odobrenja nadležnog upravnog tijela postavlja električne, telefonske, toplinske i druge vodove
44. nasipava šutu, šljunak i slično na javnu zelenu površinu
45. reže grane, vrhove, sječe ili uklanja stabla sa javne zelene površine
46. ništava ograde oko javnih zelenih površina i dječjih igrališta

Novčanom kaznom u iznosu od **660,00 eura kaznit će se i odgovorna osoba u pravnoj osobi** koja počini prekršaj iz stavka 1. ovog članka. Novčanom kaznom u iznosu od 660,00 eura kaznit će se i fizička osoba-obrtnik i osoba koja obavlja drugu samostalnu djelatnost, ako počini prekršaj iz stavka 1. ovog članka u vezi s radom obrta ili druge samostalne djelatnosti.

Novčanom kaznom u iznosu od **260,00 eura kaznit će se i fizička osoba** koja počini prekršaj iz stavka 1. osim točke 17., 19., 20., 29., 30., 31. i 32. ovog članka.

Članak 102.

Novčanom kaznom u iznosu od 1.000,00 eura kaznit će se pravna osoba ako:

1. na rasvjetne stupove lijepi oglase, obavijesti i slično
2. bez rješenja nadležnog upravnog tijela postavlja komunalnu i urbanu opremu i uređaje na površinu javne namjene
3. nakon obustave gradnje ne ukloni skelu, građevinski materijal i dr. s površine javne namjene
4. građevinski materijal odlaže uz debla a isto ne zaštiti drvenim oplatama
5. baca ili ostavlja izvan posuda različiti otpad, papir, gumu za žvakanje, opuške, uginule životinje, pepeo i sl.
6. odlaže glomazni otpad i ambalažu
7. ostavlja neregistrirano vozilo, olupinu, prikolicu, plovilo, radni stroj i dr. na površini javne namjene
8. popravlja, servisira, pere vozilo ili obavlja druge obrtničke radove na površini javne namjene
9. ograđuje javne prometne površine,
10. vozilom onečišćuju javnu prometnu površinu ispuštanjem ulja, nanošenjem blata, rasipanjem tekućeg ili sipkog materijala i sl.
11. raskopava javne zelene površine
12. uništava travnjak, iskopava i odnosi zemlju
13. ne dostavi podatke o osobi kojoj je dala vozilo na korištenje
14. ne ukloni snijeg ili led ili isti odlaže na kolnik ili slivnik

Novčanom kaznom u **iznosu od 660,00 eura kaznit će se i odgovorna osoba u pravnoj osobi** koja počini prekršaj iz stavka 1. ovog članka.

Novčanom kaznom u iznosu od **660,00 eura kaznit će se i fizička osoba-obrtnik i osoba koja obavlja drugu samostalnu djelatnost**, ako počini prekršaj iz stavka 1. ovog članka u vezi s radom obrta ili druge samostalne djelatnosti.

Novčanom kaznom u iznosu od **260,00 eura kaznit će se i fizička osoba** koja počini prekršaj iz stavka 1. ovog članka.

Članak 103.

Novčanom kaznom u iznosu od 660,00 eura kaznit će se pravna osoba ako:

1. ogradu uz javnu površinu ne održava ili ogradu od ukrasne živice ili drugog ukrasnog bilja

2. redovito ne orezuje ili ne očisti površinu javne namjene nakon orezivanja ograde

3. natpise i reklame na pročeljima zgrada i ogradama ne održava čitljivim, tehnički i estetski oblikovanim, urednim i jezično ispravnim

4. stajališta komunalnog linijskog prijevoza putnika koristi za potrebe autotaksi i drugih prijevoznika, posebnog linijskog, shuttle i povremenog prijevoza koristi bez posebne dozvole nadležnog upravnog tijela

5. bez odobrenja nadležnog upravnog tijela postavlja pokretne panoe, sendvič panoe i druge pokretne obavijesti

6. postavljene plakate prlja, oštećuje ili uništava

7. plakate, oglase i druge slične objave nakon isteka odobrenja ne ukloni

8. ne postavi odgovarajuće posude za odlaganje otpada uz kiosk ili prostor oko kioska ne održava urednim i čistim

9. obavlja prodaju bez rješenja nadležnog upravnog tijela ili protivno uvjetima utvrđenim rješenjem

10. odlaže razni materijal, zemlju, šutu, ogrjev, željezo, lim i sl.

11. postavlja objekte, uređaje, pokretne naprave, reklame i sl. na javnim zelenim površinama

12. skida plodove s drveća i grmlja, kida i bere cvijeće, kopa zemlju i otuđuje bilje

13. guli koru, zasijeca, kida, zabada noževe i čavle u drveće

Novčanom kaznom u iznosu **od 300,00 eura kaznit će se i odgovorna osoba u pravnoj osobi** koja počini prekršaj iz stavka 1. ovog članka.

Novčanom kaznom u iznosu od **260,00 eura kaznit će se i fizička osoba-obrtnik** i osoba koja obavlja drugu samostalnu djelatnost ako počini prekršaj iz stavka 1. ovog članka u vezi s radom obrta ili druge samostalne djelatnosti.

Novčanom kaznom u iznosu od **200,00 eura kaznit će se i fizička osoba** koja počini prekršaj iz stavka 1. osim točke 3. i 7., ovog članka.

Članak 104.

Novčanom kaznom u iznosu od 660,00 eura kaznit će se pravna osoba ako:

1. izloge ne održava urednim ili u njima drži ambalažu ili skladišti robu
2. opremu za reklamiranje i oglašavanje ne održava urednom i ispravnom
3. lijepi plakate na drveće, pročelja, ograde, plinske podstanice, trafostanice, energetske ormariće i dr. mjesta
4. dovodi životinje na prostore dječjih igrališta
5. slobodno pušta životinju na površinama koje nisu za to određene
6. ne očisti površinu javne namjene onečišćenu njegovom životinjom
7. postavi posude s ukrasnim biljem, ili iste redovito ne održava
8. ograđuje javnu zelenu površinu
9. izlaže slike, knjige, rabljene stvari, poljoprivredne i druge proizvode, te postavlja predmete, naprave ili strojeve na javnoj zelenoj površini
10. pere osobno vozilo, autobus, teretno i priključno vozilo, poljoprivredne strojeve na javnoj zelenoj površini
11. zaustavlja, vozi ili parkira vozilo ili radni stroj na javnoj zelenoj, zemljanoj i drugoj sličnoj površini koja nije prometnim znakom za tu namjenu označena
12. ne ukloni snijeg ili led s krova
13. spremnike za miješani komunalni otpad drži na površini javne namjene

Novčanom kaznom u iznosu od **150,00 eura kaznit će se i odgovorna osoba u pravnoj osobi** koja počini prekršaj iz stavka 1. ovog članka.

Novčanom kaznom u iznosu od **260,00 eura kaznit će se i fizička osoba-obrtnik i osoba koja obavlja drugu samostalnu djelatnost**, ako počini prekršaj iz stavka 1. ovog članka u vezi s radom obrta ili druge samostalne djelatnosti.

Novčanom kaznom u iznosu od **150,00 eura kaznit će se i fizička osoba** koja počini prekršaj iz stavka 1. ovog članka.

Članak 105.

Novčanom kaznom u iznosu od **400,00 eura kaznit će se pravna osoba** ako:

1. zgradu ne obilježi kućnim brojem
2. ne ukloni postavljene objekte i predmete
3. svjetleću opremu ne drži upaljenu a izloge osvjetljene tijekom noći
4. zauzetu javnu površinu ne ogradi odgovarajućom ogradom ili materijal ne drži složen
5. vozi se, motorom, automobilom i drugim prijevoznim sredstvima i radnim strojevima po javnoj zelenoj površini

Novčanom kaznom u iznosu **od 200,00 eura kaznit će se i odgovorna osoba u pravnoj osobi** koja počini prekršaj iz stavka 1. ovog članka.

Novčanom kaznom u iznosu **od 200,00 eura kaznit će se i fizička osoba-obrtnik i osoba koja obavlja drugu samostalnu djelatnost,** ako počini prekršaj iz stavka 1. ovog članka u vezi s radom obrta ili druge samostalne djelatnosti.

Novčanom kaznom u iznosu **od 130,00 eura kaznit će se i fizička** osoba koja počini prekršaj iz stavka 1. osim točke 3. ovog članka.

Članak 106.

Novčanom kaznom u iznosu od 260,00 eura kaznit će se pravna osoba ako:

1. zaustavlja ili parkira teretna ili priključna vozila, autobuse, radne ili poljoprivredne strojeve na javnim parkiralištima bez suglasnosti nadležnog upravnog tijela

Novčanom kaznom u iznosu **od 100,00 eura kaznit će se i odgovorna osoba u pravnoj osobi** koja počini prekršaj iz stavka 1. ovog članka.

Novčanom kaznom u iznosu **od 130,00 eura kaznit će se i fizička osoba-obrtnik i osoba koja obavlja drugu samostalnu djelatnost,** ako počini prekršaj iz stavka 1. ovog članka u vezi s radom obrta ili druge samostalne djelatnosti.

Novčanom kaznom u iznosu od **70,00 eura kaznit će se i fizička osoba** koja počini prekršaj iz stavka 1. ovog članka.

Članak 107.

Novčanom kaznom u iznosu od 70,00 eura kaznit će se fizička osoba ako

1. na vanjske dijelove zgrade vješa rublje, posteljinu, sagove, krpe ili druge predmete ili ih istresa na površinu javne namjene ili ocjeđuju vodu
2. ne ukloni ogrjevni materijal u roku tri dana

**X. PRIJELAZNE I ZAVRŠNE ODREDBE**

Članak 108.

Općinsko vijeće roku od šest mjeseci od dana stupanja na snagu ove odluke, donijet će nove ili uskladiti postojeće akte, propisane ovom odlukom

.

Članak 109.

Postupci započeti po odredbama Odluke o komunalnom redu (Službeni glasnik Općine Đulovac 1/19.) dovršit će se prema odredbama ove odluke.

Članak 110.

Ugovori sklopljeni sukladno odredbama Odluke o komunalnom redu (Službeni glasnik Općine Đulovac 1/19.) ostaju na snazi do isteka ugovorenog roka.

Članak 111.

Danom stupanja na snagu ove odluke prestaje važiti Odluka o komunalnom redu (Službeni glasnik Općine Đulovac 1/19.).

Članak 112.

Ova odluka stupa na snagu osmoga dana od dana objave u Službenom glasniku Općine Đulovac

KLASA: 363-01/19-01-2

UR. BROJ: 2103-08-01-25-01

Đulovac, \_\_\_\_\_\_ 2025.. godine

Predsjednik Općinskog vijeća

Petar Gegić , v.r.